Fritaun
Fritaun (ing. Freetown) — Syerra-Leonenin paytaxtı və ən böyük şəhəri. Dəniz səviyyəsindən hündürlüyü 26 metrdir. Şəhərin əsası leytenant Con Klarkson və azad edilmiş amerikalı qullar tərəfindən 11 mart 1792-ci ildə qoyulmuşdur. Fritaun Atlantik okeanı sahilində yerləşən ən əhəmiyyətli liman şəhərlərindən biridir və tonnajından asılı olmayaraq eyni anda 240 gəmini qəbul edə bilər.